paragraph_text: Usprkos svemu je postala ogroman hit i, prema riječima samog Jaggera, "stvorila Rolling Stonese". Britanski sastav je upravo zahvaljujući njoj stekao reputaciju antiestablišmentske institucije s čijim su se stavovima i načinom života počele identificirati buntovne generacije. Mnogi kritičari drže da je upravo ona bila trenutak kada je rock prestao biti pomodni omladinski fenomen i postao izraz društvenih promjena u drugoj polovici 20. stoljeća. Često se navodi da je (I Can't Get No) Satisfaction "pjesma za sva vremena".